“ไทยแอร์เอเชีย” เปิดทางเลือกผดส.”เปลี่ยนตั๋วฟรี-เก็บวงเงินไว้ใช้” หลังรัฐงดหยุดสงกรานต์
"ไทยแอร์เอเชีย" เปิดทางเลือกผดส."เปลี่ยนตั๋วฟรี-เก็บวงเงินไว้ใช้" หลังรัฐงดหยุดสงกรานต์
"ไทยแอร์เอเชีย" เปิดทางเลือกผดส."เปลี่ยนตั๋วฟรี-เก็บวงเงินไว้ใช้" หลังรัฐงดหยุดสงกรานต์
19 มี.ค. 2563

บริษัท เอเชีย เอวิเอชั่น จำกัด (มหาชน) หรือ AAV ผู้ให้บริการสายการบินไทยแอร์เอเชีย เปิดเผยว่า สายการบินไทยแอร์เอเชีย (เที่ยวบินFD) ให้ข้อเสนอทางเลือกเปลี่ยนเที่ยวบินโดยไม่มีค่าใช้จ่าย หรือ เก็บวงเงินไว้ใช้ในบัญชีเครดิต สำหรับช่วยเหลือผู้โดยสารที่สำรองที่นั่งเพื่อเดินทางวันที่ 10-16 เมษายน 2563 เพื่อให้สอดคล้องกับประกาศของรัฐบาลในการยกเลิกวันหยุดเทศกาลสงกรานต์ประจำปี 2563
โดยผู้โดยสารที่สำรองที่นั่งล่วงหน้า ก่อนและภายในวันที่ 18 มีนาคม 2563 สามารถรับข้อเสนอทางเลือก ได้ดังนี้
1. การเปลี่ยนเที่ยวบิน ซึ่งผู้โดยสารสามารถเปลี่ยนเที่ยวบินได้ในเส้นทางบินเดิม โดยมีกำหนดการเดินทางใหม่ภายในวันที่ 30 กันยายน 2563 โดยไม่มีค่าใช้จ่ายเพิ่มเติม ทั้งนี้ ขึ้นอยู่กับจำนวนที่นั่งว่างในเที่ยวบินนั้น
2. การเก็บวงเงินไว้ใช้ ซึ่งผู้โดยสารสามารถเก็บมูลค่าบัตรโดยสารไว้ในบัญชีสะสมคะแนน AirAsia BIG สำหรับการสำรองที่นั่งในอนาคตกับแอร์เอเชียได้ โดยต้องดำเนินการจองภายใน 365 วันตามปฏิทินนับจากวันอนุมัติวงเงินเครดิต โดยวันเดินทางใหม่อาจเกิดขึ้นหลังจากวันหมดอายุของวงเงินได้ตามตารางบินที่มีให้บริการ
ทั้งนี้ ผู้โดยสารจะต้องยื่นเรื่องล่วงหน้าอย่างน้อย 5 วันก่อนกำหนดการเดินทางเดิม ผ่าน AVA ได้ที่ support.airasia.com ในกรณีที่สำรองที่นั่งผ่านตัวแทนจำหน่ายหรือตัวแทนการท่องเที่ยวออนไลน์จะต้องดำเนินการผ่านตัวแทนนั้น ๆ